CHG พุ่ง 4% กูรูมองกำไร H2/59 โตโดนเด่น
CHG บวก 4 % กูรูมองกำไร H2/59 กลับมาโตโดนเด่นจากปริมาณผู้ป่วยเพิ่มหลังเปิดอาคารใหม่ณ เวลา 15.59 น. ราคาอยู่ที่ 1.56 บ. บวก 0.06 บ. หรือ 4% ด้วยมูลค่าซื้อขาย 162.93 ล้านบาท โดยบล.กรุงศรีแนะนำ "ซื้อ"

13 ก.ย. 2559

ผู้สื่อข่าวรายงานว่า ราคาหุ้นบริษัท โรงพยาบาลจุฬารัตน์ จำกัด (มหาชน) หรือ CHG ณ เวลา 15.59 น. ราคาอยู่ที่ 1.56 บ. บวก 0.06 บ. หรือ 4% ด้วยมูลค่าซื้อขาย 162.93 ล้านบาท 
ด้านบล.กรุงศรี ระบุในบทวิเคราะห์ฯแนะ”ซื้อ”หุ้น บมจ.โรงพยาบาลจุฬารัตน์ (CHG) คาดว่ากำไรสุทธิครึ่งหลังปีนี้ จะเพิ่มขึ้น 25% จากช่วงเดียวกันของปีก่อน โดยกำไรจะกลับมาเติบโตอีกครั้งหลังกำไรในครึ่งปีแรก ลดลง 1% จากช่วงเดียวกันของปีก่อน
ทั้งนี้ กำไรที่เพิ่มขึ้นในช่วงครึ่งหลังของปีนี้เนื่องจากปริมาณของผู้ป่วยที่ชำระเงินสดที่สูงขึ้นจากการให้บริการของอาคารใหม่ ที่ CHG 3, 9, และ 11 อีกทั้งผู้ประกันตนของประกันสังคมมีจำนวนเพิ่มขึ้น เป็นราว 400,000 รายในครึ่งหลังของปีนี้ เทียบกับ 350,000 ในช่วงเดียวกันของปีก่อน และฐานที่ต่ำในครึ่งหลังของปีก่อน เนื่องจากมีการกลับรายการรายได้ประกันสังคมในส่วนของโรคร้ายแรง
 โดยรายได้ในเดือนกรกฏาคมทำสถิติสูงสุดเป็นประวัติการณ์ และคาดว่าอัตรากำไรก่อนดอกเบี้ยจ่าย,ภาษี,ค่าเสื่อมและค่าตัดจำหน่าย (EBITDA margin) น่าจะฟื้นตัวจาก 22% เป็น 25% ในไตรมาส 3/59 โดยให้ราคาเป้าหมายที่คำนวณโดยวิธี DCF ที่ 3.1 บาท ซึ่งโดดเด่นที่สุดในกลุ่มโรงพยาบาล เนื่องจากมีการเติบโตของกำไรสุทธิเฉลี่ย 20% ต่อปีในช่วงปี 58-61